Nastavni zavod za javno zdravstvo Brodsko-posavske županije, Vladimira Nazora 2a, Slavonski Brod na temelju članka 27. Statuta te na temelju Odluke Ministarstva zdravstva KLASA: 131-01/22-01/72, URBROJ: 534-03-3-1/6-22-2 od 21. travnja 2022. godine, ravnatelj objavljuje

N A T J E Č A J

za upućivanje na specijalizaciju

* 1 ( jednu ) specijalizaciju iz psihijatrije

Uvjeti koje pristupnik/pristupnica mora ispunjavati jesu:

- završen integrirani preddiplomski i diplomski sveučilišni studij, medicinski fakultet-doktor medicine ( VSS )

- odobrenje za samostalni rad od nadležne komore

Uz vlastoručno potpisanu prijavu ( s naznakom za koju specijalizaciju se prijavljuje ) potrebno je priložiti sljedeće dokaze o ispunjavanju uvjeta natječaja i za primjenu mjerila za utvrđivanje redoslijeda pristupnika / pristupnica**:**

1. životopis

2. presliku domovnice

3. presliku diplome o završenom fakultetu

4. presliku uvjerenja o položenom stručnom ispitu

5. presliku odobrenja za samostalan rad

6. presliku prijepisa položenih ispita na studiju

7. presliku potvrde o općem prosjeku ocjena tijekom studija te duljini trajanja studija

8. presliku nagrada za vrijeme studija

9. presliku potvrde o statusu poslijediplomskog doktorskog studija

10. popis objavljenih radova i kopije radova

11. presliku ugovora o radu ako je pristupnik radio u primarnoj zdravstvenoj zaštiti

12. presliku rezultata psihološkog testiranja

13. potvrdu Hrvatskog zavoda za mirovinsko osiguranje o evidentiranom stažu ili potvrde

o radnom iskustvu

14. potvrda o nekažnjavanju i da nije pod istragom ne starija od 1 (jedan) mjesec od

dana raspisivanja natječaja

Radni odnos zasniva se na neodređeno vrijeme uz obvezni probni rad od šest (6) mjeseci.

Prijave se dostavljaju na adresu: Nastavni zavod za javno zdravstvo Brodsko-posavske županije, Vladimira Nazora 2, Slavonski Brod, s naznakom: »NATJEČAJ ZA SPECIJALIZACIJU – NE OTVARAJ« u roku od 20 dana od dana objave natječaja. **U prijav**i **je potrebno navesti za koju specijalizaciju se pristupnik prijavljuje.**

Pristupnici koji ostvaruju pravo prednosti prilikom zapošljavanja, dužni su u prijavi na natječaj pozvati se na to pravo te priložiti sve dokaze o ispunjavanju traženih uvjeta, u kojem slučaju imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti prilikom zapošljavanja u skladu s člankom 102. stavkom 1.-3. Zakona o hrvatskim braniteljima iz Domovinskog rata i članovima njihovih obitelji ( NN 121/17 ) uz prijavu na natječaj dužan je priložiti, osim dokaza o ispunjavanju traženih uvjeta iz natječaja i sve potrebne dokaze iz članka 103. istoimenog Zakona. Popis dokaza kojima se ostvaruje pravo na prednost pri zapošljavanju na temelju Zakona o hrvatskim braniteljima iz Domovinskog rata i članovima njihovih obitelji ( NN 121/17 ) dostupan je na poveznici Ministarstva branitelja <https://branitelji.gov.hr/zaposljavanje-843/843>.

Kandidat koji se poziva na pravo prednosti pri zapošljavanju na temelju Zakona o civilnim stradalnicima iz Domovinskog rata (NN 84/21.), dužan je uz prijavu na natječaj pozvati na to pravo, dostaviti sve dokaze iz članka 49. navedenog Zakona. Dokazi potrebni za ostvarivanje prava prednosti pri zapošljavanju dostupni su na stranicama Ministarstva hrvatskih branitelja Republike Hrvatske, poveznica

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) i članku 48. Zakona o civilnim stradalnicima iz Domovinskog rata (84/21) dužni su se u prijavi na natječaj pozvati na to pravo, te imaju prednost u odnosu na ostale kandidate samo pod jednakim uvjetima, poveznica

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Sukladno odredbama Zakona o ravnopravnosti spolova, na natječaj se mogu prijaviti osobe oba spola.

Sukladno čl. 156. Zakona o zdravstvenoj zaštiti (Narodne novine br. 100/18), Zavod će prije primanja na rad, po službenoj dužnosti, za odabranog kandidata pribaviti dokaz da nije osuđen za kaznena djela iz glave XVI. Kaznenog zakona (Narodne novine br. 125/11., 144/12., 56/15., 61/15. i 101/17.) – Kaznena djela protiv spolne slobode i glave XVII. istoga Zakona – Kaznena djela spolnog zlostavljanja i iskorištavanja djeteta

Prijavljeni pristupnici/pristupnice koji podnesu potpunu dokumentaciju biti će pozvani na razgovor s Povjerenstvom za izbor specijalizanata. Na razgovoru pristupnici su obvezni Povjerenstvu predočiti izvornike dokumenata.

Vrijeme održavanja testiranja/razgovora sa pristupnicima i sve obavijesti vezane za natječaj bit će pravovremeno objavljene na službenim stranicama Nastavnog zavoda za javno zdravstvo Brodsko-posavske županije [www.zzjzbpz.hr](http://www.zzjzbpz.hr).

Odluku o izboru pristupnika/pristupnice donosi ravnatelj Zavoda na prijedlog Povjerenstva za izbor specijalizanta. Odluka o izboru specijalizanta javno će se objaviti na oglasnoj ploči i na internet stranici Zavoda, najkasnije u roku 20 dana od dana obavljenog razgovora s pristupnicima natječaja.

NAPOMENA: Prijavom na natječaj kandidati daju privolu za obradu osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka. Nastavni zavod za javno zdravstvo Brodsko-posavske županije jamči svakom prijavljenom kandidatu da će dostavljenu dokumentaciju koristiti isključivo u svrhu provođenja postupka zapošljavanja.

U Slavonskom Brodu, 21. rujna 2022. godine

1. 1501/01-2022

Za točnost i zakonitost:

Marija Vukelić, dipl. iur.

Ravnatelj:

Izv. prof. prim. dr. sc. Ante Cvitković, dr. med.

Dostaviti:

1. Oglasna ploča Nastavnog zavoda za javno zdravstvo Brodsko-posavske županije

2. Web stranica Ministarstva zdravlja

3. Web stranica Nastavnog zavoda za javno zdravstvo Brodsko-posavske županije

4. Hrvatski zavod za zapošljavanje

6. Jutarnji list

7. Pismohrana